paragraph_text: Elizabeta je rođena u Mayfairu u Londonu kao prvo dijete vojvode i vojvotkinje od Yorka (kasnije kralja Đure VI i kraljice Elizabete). Njezin otac stupio je na prijestolje 1936. godine, nakon abdikacije svog brata, kralja Eduarda VIII, čime je Elizabeta postala vjerodostojna prijestolonasljednica. Školovala se privatno kod kuće, a javne dužnosti počela je obavljati tijekom Drugoga svjetskog rata služeći u pomoćnoj teritorijalnoj službi. U studenom 1947. udala se za Filipa Mountbattena, bivšega princa Grčke i Danske, a njihov je brak trajao 73 godine do Filipove smrti 2021. Imali su četvero djece: Charlesa, princa od Walesa; Anne, kraljevsku princezu; princa Andrewa, vojvodu od Yorka i princa Edwarda, grofa od Wessexa.